## Πρακτικό σχετικά με την πρόσληψη διδάσκοντος με βάση την πρόσκληση Εκδήλωσης Ενδιαφέροντος για την πρόσληψη έκτακτου εκπαιδευτικού προσωπικού με σύμβαση ιδιωτικού δικαίου ορισμένου χρόνου με βάση το Π.Δ. 407/80 για το εαρινό εξάμηνο του ακαδημαϊκού έτους 2021-2022 [ΑΔΑ: 69ΞΓ469Β7Κ-ΓΛΠ] στο γνωστικό αντικείμενο «*Πρακτική Άσκηση – Μικροδιδασκαλία*».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. 1090/2022
2. 1061/2022
3. 1097/2022

Παρουσίαση των υποψηφίων:

**1090/2022**

Ο κ. 1090/2022 είναι κάτοχος διδακτορικού διπλώματος από το Εθνικό και Καποδιστριακό Πανεπιστήμιο Αθηνών με θέμα διατριβής «Συμπράξεις Δημοσίου και Ιδιωτικού Τομέα (ΣΔΙΤ) και ενεργειακή απόδοση δημοσίων κτιρίων» (2020) και από το Πανεπιστήμιο Paris Nanterre με θέμα διατριβής «Η κοινοβουλευτική προσφυγή στην Ευρωπαϊκή Ένωση» (1998). Ο κ. 1090/2022 είναι κάτοχος μεταπτυχιακού διπλώματος και πτυχίου από το τμήμα Νομικής του Εθνικού και Καποδιστριακού Πανεπιστημίου Αθηνών, (1996 και 1993 αντίστοιχα). Ο κ. 1090/2022 είναι επίκουρος καθηγητής διορισμένος σε κενή οργανική θέση με τριετή θητεία στην Ακαδημία Εμπορικού Ναυτικού Μακεδονίας. Ο κ. 1090/2022 διαθέτει προηγούμενη διδακτική εμπειρία δεκαεπτά ετών στη Τριτοβάθμια Εκπαίδευση.

Ο κ. 1090/2022 διαθέτει περισσότερες από 100 δημοσιεύσεις σε επιστημονικά περιοδικά και συνέδρια διεθνή και εθνικά, ενώ διαθέτει 24 βιβλία.

**1061/2022**

Η κα 1061/2022 είναι κάτοχος διδακτορικού διπλώματος από το τμήμα Εφαρμοσμένης Πληροφορικής του Πανεπιστημίου Μακεδονίας (2020) με θέμα «Software Protection and Patent Law in the Innovation Technology Industry and Smart Buildings». Διαθέτει επίσης μεταπτυχιακό τίτλο σπουδών από το Διατμηματικό Μεταπτυχιακό Πρόγραμμα «Πληροφορικής και Διοίκησης» των Τμημάτων Οικονομικών Επιστημών και Πληροφορικής του Αριστοτελείου Πανεπιστημίου Θεσσαλονίκης και πτυχίο από το τμήμα Ηλεκτρολόγων Μηχανικών και Μηχανικών Υπολογιστών του Πανεπιστημίου Θεσσαλίας (2015 και 2013 αντίστοιχα). Δεν διαθέτει προηγούμενη διδακτική εμπειρία στη Τριτοβάθμια Εκπαίδευση.

Η κα 1061/2022 διαθέτει 2 δημοσιεύσεις σε διεθνές περιοδικό, και 1 εργασία σε διεθνές επιστημονικό συνέδριο. Επίσης, διαθέτει εργασιακή εμπειρία σε ερευνητικό πρόγραμμα στη Βουλή των Ελλήνων, και ως μεταδιδακτορική ερευνήτρια.

**1097/2022**

Η κα 1097/2022 είναι κάτοχος διδακτορικού διπλώματος από το Πανεπιστήμιο Ιωαννίνων, (2008) με θέμα «Ημιλεπτονικές Αντιδράσεις στο Πεδίο του Πυρήνα». Έχει πέντε δημοσιεύσεις σε διεθνή περιοδικά. Έχει δημοσιεύσει οκτώ άρθρα σε συνέδρια με κριτές. Έχει μία δημοσίευση σε συλλογικούς τόμους/βιβλία και τρία εγχειρίδια/διδακτικές συναφείς σημειώσεις για την τριτοβάθμια εκπαίδευση. Διαθέτει προηγούμενη διδακτική εμπειρία συνολικά πέντε ετών σε τριτοβάθμιο εκπαιδευτικό ίδρυμα.

Ως εκ τούτου οι υποψήφιοι κατατάσσονται με την παρακάτω αξιολογική σειρά

**Σειρά κατάταξης των υποψηφίων**

1. 1090/2022
2. 1097/2022
3. 1061/2022

**Πρόταση**

Ο κ. 1090/2022 έχει σχετικό προβάδισμα και είναι η υποψηφιότητα την οποία και προτείνουμε για να διδάξει το μάθημα «*Πρακτική Άσκηση - Μικροδιδασκαλία*». Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.